Identifica les entitats que surten en el text següent:
Dolors Laffitte i Masjoan (Roda de Ter, 1949 - Girona, 15 de febrer de 2008), també coneguda com a Maria Laffitte des del 1996, va ser una cantant catalana, cofundadora del Tradicionàrius i membre d'Ara Va de Bo i d'Els Trobadors. Va residir a Barcelona, Piera, Vilert, Banyoles i Girona. Com a intèrpret, va destacar per la bellesa del color de la seva veu (una de les més personals de la cançó en català), per la claredat de la seva dicció i per la capacitat de matisos de la seva expressivitat. Laffitte va néixer el 1949 a Roda de Ter en una família d'origen occità per part del pare. De ben jove va entrar a treballar en una fàbrica com el seu veí Miquel Martí i Pol. Va assistir a l'escola de monges de Manlleu. Quan va començar la seva carrera professional va marxar a Barcelona, Piera, diferents poblacions del Pla de l'Estany i Girona, on va passar els últims anys. Es considerava una trobadora catalana i una artista vocacional. Va començar a cantar en públic als vuit anys a l'escola de Manlleu. Va entrar a treballar al sector tèxtil des de molt joveneta i ho combina amb la seva vocació artística. Als 18 anys va publicar el seu primer disc immersa dins del moviment reivindicatiu cultural de la Nova Cançó i en els entorns del grup Els Setze Jutges. La seva trajectòria sempre va estar vinculada a l'ús del català en la música i va recuperar bona part del nostre poemari tradicional. Va fer recerca sobre els poetes catalans i la música antiga, com l'occitana, la sefardí o els místics i religiosos, com Verdaguer o Llull. Dolors Laffitte es va convertir en un referent europeu en el seu camp i sovint se la va convidar a participar en projectes d'intèrprets internacionals. Tot i així, la seva carrera va ser ignorada o silenciada a partir dels anys 80. Als divuit, amb la cançó A cara o creu, va quedar segona amb Lluís Llach al I Festival de la Cançó de Barcelona, un certamen internacional semblant al d'Eurovisió. El seu va ser el disc català de l'any. També el 1968 va publicar el seu primer disc, amb cançons occitanes contemporànies, sota l'estímul de Josep Maria Espinàs, que li va adaptar diverses cançons estrangeres (com una memorable versió d'Els vells, de Jacques Brel) i va escriure sobre ella: «No és gens exagerat de dir que Maria Laffitte té totes les condicions (veu, sensibilitat i recursos) que caracteritzen una cantant d'excepció. Només cal escoltar-la». Va cantar cançons que per a ella van escriure Lluís Llach, Maria del Mar Bonet, Ramon Muntaner, Teresa Rebull, Maria Aurèlia Capmany, Ovidi Montllor, Toni Llovet, etc. També va recuperar cançons tradicionals pels infants i fundà els grups Ara va de bo als anys 70 i L'Arc en el cel als 80, on assolí una gran estimació entre els més petits. També va fundar el grup de música culta Ensamble Llull, on recuperà instruments antics.
Dolors Laffitte i Masjoan : artista_o_autor, Roda de Ter : Entitat_Geopolítica, Girona : Entitat_Geopolítica, Maria Laffitte : artista_o_autor, Tradicionàrius : esdeveniment, Ara Va de Bo : artista_o_autor, Barcelona : Entitat_Geopolítica, Piera : Entitat_Geopolítica, Vilert : Entitat_Geopolítica, Banyoles : Entitat_Geopolítica, Laffitte : artista_o_autor, Miquel Martí i Pol : artista_o_autor, Manlleu : Entitat_Geopolítica, Els Setze Jutges : artista_o_autor, Verdaguer : artista_o_autor, Llull : estudiós/científic, Dolors Laffitte : artista_o_autor, A cara o creu : música, Lluís Llach : artista_o_autor, Eurovisió : esdeveniment, Josep Maria Espinàs : artista_o_autor, Els vells : música, Jacques Brel : artista_o_autor, Els Trobadors : artista_o_autor, Pla de l'Estany : Entitat_Geopolítica, Festival de la Cançó de Barcelona : esdeveniment, Maria del Mar Bonet : artista_o_autor, Ramon Muntaner : artista_o_autor, Teresa Rebull : artista_o_autor, Maria Aurèlia Capmany : artista_o_autor, Ovidi Montllor : artista_o_autor, Toni Llovet : artista_o_autor, Ara va de bo : artista_o_autor, L'Arc en el cel : artista_o_autor, Ensamble Llull : artista_o_autor